**ดนัย ศรีวัชรเมธากุล** หรือ **โค้ชด่วน** เกิดวันที่ 5 ตุลาคม พ.ศ. 2513 ที่อำเภอชุมแพ จังหวัดขอนแก่น เป็นอดีตนักวอลเลย์บอลระดับอาชีพชาวไทย และเป็นหัวหน้าผู้ฝึกสอนให้แก่ทีมวอลเลย์บอลหญิงทีมชาติไทย

ประวัติ
-------

ดนัย ศรีวัชรเมธากุล เกิดในตระกูลชาวไทยเชื้อสายจีน ชื่อเล่นของเขาคือ โหน่ง ด่วนที่ทุกคนเรียกกันนั้นมาจากนามสกุลเดิมของเขา เขาเป็นหนึ่งในพี่น้อง 9 คน และทุกคนเล่นกีฬากันทั้งหมด โดยทางบ้านของเขาประกอบอาชีพค้าของชำ ดนัยเข้าเรียนระดับประถมที่โรงเรียนชุมชนชุมแพ ซึ่งเขาเล่นกีฬาหลายชนิดให้แก่ทางโรงเรียน โดยเป็นตัวแทนเข้าแข่งขันในระดับอำเภอและระดับจังหวัด จากนั้น เขาได้ศึกษาระดับมัธยมต้นที่โรงเรียนโนนหันวิทยายน ระดับมัธยมปลายที่โรงเรียนชุมแพศึกษา ก่อนที่จะเข้าศึกษาต่อที่วิทยาลัยพลศึกษากรุงเทพ และได้เป็นนักวอลเลย์บอลของทางวิทยาลัย ก่อนที่ทางสตาฟฟ์โค้ชจากมหาวิทยาลัยกรุงเทพได้ทาบทามให้ร่วมทีม เขาจึงตัดสินใจย้ายไปเรียนปี 1 ใหม่ร่วมกับมหาวิทยาลัยดังกล่าว

เมื่อครั้งที่ดนัยเล่นให้แก่สโมสรวอลเลย์บอลธนาคารกรุงเทพในปีแรก เขาก็ได้มีส่วนช่วยให้ทีมดังกล่าวคว้าแชมป์การแข่งวอลเลย์บอลถ้วย ข และจากการเล่นที่โดดเด่น ทำให้เขาได้รับรางวัลนักวอลเลย์บอลยอดเยี่ยม กับรางวัลตบยอดเยี่ยม ครั้น พ.ศ. 2542 ดนัยก็ได้รับการทาบทามจากพงษ์เทพ เครือชะเอม ซึ่งเป็นอดีตสมาชิกทีมเดียวกันให้มาช่วยทำทีมวอลเลย์บอลชายทีมชาติไทยเข้าแข่งขันที่จังหวัดฟุกุโอะกะ ประเทศญี่ปุ่น และเขาได้พาทีมคว้าเหรียญทองในการแข่งขันที่จัดขึ้น ณ จังหวัดศรีสะเกษ

ดนัย ศรีวัชรเมธากุล ได้กลับมาช่วยทีมชาติไทยอีกครั้งใน พ.ศ. 2544 จากการเชื้อเชิญของเกียรติพงษ์ รัชตเกรียงไกร ในการทำหน้าที่เป็นเทรนเนอร์ให้แก่ทีมวอลเลย์บอลหญิงทีมชาติไทย ในส่วนของทางเทคนิค โดยได้ทำการวิเคราะห์สถิติต่าง ๆ ทุกอย่าง รวมถึงได้มีการนำโปรแกรมมาช่วยวิเคราะห์เพื่อปรับปรุงแก้ไขทักษะของนักกีฬาให้ดีขึ้น จนทีมชาติไทยสามารถสู้กับทีมระดับโลกได้ในเวลาต่อมา

เดือนกันยายน พ.ศ. 2555 ดนัยได้ทำหน้าที่เป็นหัวหน้าสตาฟฟ์โค้ชให้แก่ทีมไทยบี ในการแข่งวอลเลย์บอลเยาวชนชิงชนะเลิศแห่งเอเชียตะวันออกเฉียงใต้ ที่จังหวัดนครปฐม และในเดือนตุลาคมของปีเดียวกัน ดนัยได้ทำหน้าที่เป็นหัวหน้าผู้ฝึกสอนให้แก่วอลเลย์บอลหญิงยุวชนทีมชาติไทยในการแข่งขันวอลเลย์บอลยุวชนหญิงชิงแชมป์เอเชีย 2012 ที่จัดขึ้น ณ เฉิงตู ประเทศจีน โดยในวันที่ 12 ตุลาคม เขาได้มีส่วนช่วยให้ทีมชาติไทยเป็นฝ่ายชนะทีมชาติคาซัคสถานที่ 3-0 เซต

เดือนพฤษภาคม พ.ศ. 2556 ดนัยได้ทำหน้าที่เป็นผู้ช่วยผู้ฝึกสอนให้แก่วอลเลย์บอลหญิงทีมชาติไทยในการแข่งขันศึกอินวิเทชัน 2013 ที่ประเทศจีน โดยมีเกียรติพงษ์ รัชตเกรียงไกร เป็นหัวหน้าผู้ฝึกสอน จากนั้น ในเดือนกรกฎาคมของปีเดียวกันนี้ ดนัยได้ทำหน้าที่เป็นผู้ฝึกสอนให้แก่ทีมชาติไทยร่วมกับณัฐพนธ์ ศรีสมุทรนาค ในการแข่งกีฬามหาวิทยาลัยโลกฤดูร้อน 2013 ที่จัดขึ้น ณ คาซาน ประเทศรัสเซีย ส่วนในเดือนกันยายน เขาได้ทำหน้าที่เป็นผู้ช่วยผู้ฝึกสอนให้แก่ทีมชาติไทยในการแข่งวอลเลย์บอลหญิงชิงแชมป์โลก 2014 รอบคัดเลือกโซนเอเชีย กลุ่มเอ ซึ่งจัดที่สนามพาร์กอารีนา ประเทศญี่ปุ่น เพื่อคัดสองทีมเข้าสู่การแข่งวอลเลย์บอลหญิงชิงแชมป์โลก 2014 ที่ประเทศอิตาลีในปีถัดไป และในเดือนเดียวกันนี้ ดนัยได้เป็นหนึ่งในสตาฟฟ์โค้ชคนสำคัญ ผู้มีส่วนช่วยให้วอลเลย์บอลหญิงทีมชาติไทย ได้ครองแชมป์การแข่งรายการวอลเลย์บอลหญิงชิงแชมป์เอเชีย 2013 ที่จัดขึ้น ณ จังหวัดนครราชสีมา จากผลงานในครั้งนี้เอง ที่ทำให้เขาได้รับพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.) จากพระบาทสมเด็จพระเจ้าอยู่หัว

ชีวิตส่วนตัว
------------

ดนัย ศรีวัชรเมธากุล สมรสกับศิริพร กุสุม ซึ่งเป็นอดีตนักวอลเลย์บอลสโมสรเป๊ปซี่ และมีลูกสาวด้วยกันหนึ่งคนชื่อณิชา ศรีวัชรเมธากุล

ผลงานในระดับอาชีพ
-----------------

### ในฐานะผู้ฝึกสอน

|  |  |  |
| --- | --- | --- |
| **ทีม** | **ประเทศ** | **พ.ศ.** |
| สโมสรวอลเลย์บอลหญิงไดมอนด์ฟู้ด วีซี | ไทย ไทย | 2563–2564 |

รางวัลที่ได้รับ
---------------

ในฐานะนักกีฬาวอลเลย์บอลสโมสร
* นักกีฬายอดเยี่ยม วอลเลย์บอลชาย กีฬาวิทยาลัยพลศึกษา
* นักกีฬายอดเยี่ยม การแข่งวอลเลย์บอลถ้วย ข
* นักตบยอดเยี่ยม การแข่งวอลเลย์บอลถ้วย ข

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)

อ้างอิง
-------

1. ↑  "Sport Classic:เว็บข่าวกีฬาและสุขภาพ". คลังข้อมูลเก่าเก็บจากแหล่งเดิมเมื่อ 2020-11-26. สืบค้นเมื่อ 2021-09-22.
2. 1 2 3 4 5 6 7 8  "วอลเลย์บอลไทย: ดนัย ศรีวัชรเมธากุล*โค้ชด่วน* มือตบสู่กุนซือยุคใหม่". คลังข้อมูลเก่าเก็บจากแหล่งเดิมเมื่อ 2017-04-20. สืบค้นเมื่อ 2013-10-15.
3. ↑  ตบสาวไทยเอไม่พลาดตบสอนเชิงไทยบี 3-0[*ลิงก์เสีย*]
4. ↑  โค้ชด่วน ตั้งเป้าตบยุวชน ติดท๊อปโฟร์ ชิงแชมป์เอเชียที่จีน - วอลเลย์บอล[*ลิงก์เสีย*]
5. ↑  ""วอลเลย์ฯสาวไทย" เหินฟ้าไปจีนลุยศึกอินวิเทชั่น 2013-"นุศรา" โบกมือลาลีกอาเซอร์ฯ". คลังข้อมูลเก่าเก็บจากแหล่งเดิมเมื่อ 2013-07-04. สืบค้นเมื่อ 2013-10-15.
6. ↑  "Sport - Manager Online - "บิ๊กติ๋ม" ยัน "โค้ชอ๊อด" หายทันคุมไทยลุย WGP". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-10-15.
7. ↑  "ตบสาวไทย" ไร้ "โค้ชอ๊อด" คุมทัพ ม.โลก - เดลินิวส์
8. ↑  ตบสาวไทยเหินฟ้าสู้ศึก ม.โลก - SportPost.net : กีฬารายวันออนไลน์[*ลิงก์เสีย*]
9. ↑  "หนังสือพิมพ์บ้านเมือง » ตบไทยเหินฟ้าสู่แดนปลาดิบ". คลังข้อมูลเก่าเก็บจากแหล่งเดิมเมื่อ 2020-11-28. สืบค้นเมื่อ 2013-10-16.
10. ↑  "สาวไทยสร้างสุข ศรัทธามหาศาล - ข่าวไทยรัฐออนไลน์". คลังข้อมูลเก่าเก็บจากแหล่งเดิมเมื่อ 2013-10-06. สืบค้นเมื่อ 2013-10-15.
11. ↑  สปอร์ตสแควร์ : ข่าวสดออนไลน์
12. ↑  Royal decorations for volleyball team - Bangkok Post: breakingnews (อังกฤษ)
13. ↑  ""ในหลวง"พระราชทานเครื่องราชอิสริยาภรณ์ฯ ชั้นตริตาภรณ์ช้างเผือก แก่นักกีฬาวอลเลย์บอลหญิงทีมชาติไทย". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2013-10-15.
14. ↑  "ในหลวงพระราชทานเครื่องราชฯทีมวอลเลย์บอลหญิง". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-10-15.
15. ↑  "ตบสาวไทย" รับเครื่องราชอิสริยาภรณ์ - เดลินิวส์
16. ↑  พระราชทานเครื่องราชทีมวอลเลย์หญิงไทย - โพสต์ทูเดย์ ข่าวกีฬา[*ลิงก์เสีย*]

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ดนัย ศรีวัชรเมธากุล

| * ด
* ค
* ก
รายชื่อนักกีฬาทีมชาติไทย – วอลเลย์บอลหญิงรอบคัดเลือกโอลิมปิก 2023 |
| --- |
| 
* 1 วิภาวี ศรีทอง
* 2 ปิยะนุช แป้นน้อย
* 3 พรพรรณ เกิดปราชญ์
* 4 ชิตพร กำลังมาก
* 5 ทัดดาว นึกแจ้ง
* 6 วริศรา สีทาเลิศ
* 7 ณัฐธิมา กุบแก้ว
* 8 กาญจนา ศรีใสแก้ว
* 12 หัตถยา บำรุงสุข
* 13 นุศรา ต้อมคำ
* 14 สุทัตตา เชื้อวู้หลิม
* 15 ณัฐณิชา ใจแสน
* 16 พิมพิชยา ก๊กรัมย์
* 17 ศศิภาพร จันทวิสูตร
* 18 อัจฉราพร คงยศ
* 19 ชัชชุอร โมกศรี
* 20 สุพัตรา ไพโรจน์
* 21 ธนัชชา สุขสด
* 22 สุนิตรา สีบาล
* 23 สิริมา มานะกิจ
* 24 ฑิชากร บุญเลิศ
* 27 ดลพร สินโพธิ์
* 29 วิมลรัตน์ ทะนะพันธุ์
* 30 จิดาภา นาหัวหนอง
* 99 จรัสพร บรรดาศักดิ์
* ผู้ฝึกสอน: ดนัย ศรีวัชรเมธากุล

 | ไทย |